- Hindi News
- National
- छात्रसंघ अध्यक्ष ने संकाय बदल स्वयंपाठी के रूप में परीक्षा दी, विरोधी बोले बर्खास्त करेंं
छात्रसंघ अध्यक्ष ने संकाय बदल स्वयंपाठी के रूप में परीक्षा दी, विरोधी बोले- बर्खास्त करेंं
बलेवराममिर्धा कॉलेज के छात्रसंघ अध्यक्ष मोहित चौधरी अब एक विवाद में फंस गए हैं। उन्होंने शनिवार को बीएससी प्रथम वर्ष की परीक्षा प्राइवेट विद्यार्थी के रूप में दी। जबकि उन्होंने बीकॉम प्रथम वर्ष के नियमित विद्यार्थी के तौर पर कॉलेज में प्रवेश लिया था। इसके आधार पर ही वे एनएसयूआई के टिकट पर चुनाव लड़े और जीत भी हासिल की थी। प्राइवेट विद्यार्थी के रूप में उनके परीक्षा देने के मामले को अब विपक्ष के विद्यार्थी भुनाने में जुट गए हैं। नियमानुसार छात्रसंघ पदाधिकारियों का कार्यकाल 30 अप्रैल तक होता है। जैसे ही मोहित चौधरी शनिवार को कॉलेज में परीक्षा देने पहुंचे। इसकी सूचना मिलने पर विपक्ष के विद्यार्थी कॉलेज पहुंच गए। उन्होंने प्राचार्य के समक्ष विरोध प्रदर्शन किया और उन्हें मामले की शिकायत की। साथ ही मांग की कि मोहित चौधरी को छात्रसंघ अध्यक्ष के पद से तत्काल बर्खास्त किया जाए। प्राचार्य ने इस मामले की जांच करने के लिए छात्रसंघ परामर्शदाता डॉ. हरसुख छरंग को निर्देश दिए हैं। हालांकि, इस पूरे मामले में कॉलेज प्रशासन पर भी सवाल उठ रहे हैं। महर्षि दयानंद सरस्वती विश्वविद्यालय के परीक्षा फाॅर्म दिसंबर 2016 में भरे गए थे। छात्रसंघ अध्यक्ष ने नियमित विद्यार्थी के तौर पर फार्म नहीं भरकर प्राइवेट विद्यार्थी के रूप में फाॅर्म भरा। लेकिन कॉलेज प्रशासन ने इस मामले में कोई कार्रवाई नहीं की। इधर, छात्रसंघ अध्यक्ष मोहित चौधरी का कहना है कि मैं पढ़ने के लिए स्वतंत्र हूं। नियमानुसार ही काम किया है।
मैं पढ़ने के लिए स्वतंत्र हूं, नियमों के तहत ही किया काम : अध्यक्ष
^मैंनेलिंगदोह कमेटी के नियमों के तहत चुनाव लड़ा। मुझे भारी समर्थन मिला। विपक्षी इससे बौखलाए हुए हैं। हार पचा नहीं पा रहे हैं। मैं पढ़ने के लिए स्वतंत्र हूं। कॉलेज के नियमों के अंतर्गत ही कार्य कर रहा हूं। मोहितचौधरी, छात्रसंघ अध्यक्ष, मिर्धा कॉलेज नागौर
अभी बोर्ड परीक्षा की व्यवस्था में हूं, नियमानुसार कार्रवाई होगी
^अभीमेरी ड्यूटी बोर्ड परीक्षा में लगी हुई है। इसके चलते मैं शहर से बाहर हूं। प्रिंसीपल से मोहित चौधरी के बारे में विद्यार्थियों ने शिकायत की है। जांच के बाद ही इस संबंध में फैसला करेंगे। डॉ.हरसुख छरंग, छात्रसंघ परामर्शदाता, बीआर मिर्धा कॉलेज।
^मोहित चौधरी के प्राइवेट विद्यार्थी के रूप में परीक्षा देने के बारे में हमें शिकायत मिली है। कॉलेज की चुनाव कमेटी पूरे मामले की जांच करेगी। इसके लिए छात्रसंघ परामर्शदाता डॉ. हरसुख छरंग को निर्देश दिए गए हैं। जांच के बाद नियमानुसार कार्रवाई की जाएगी। सुनीतागुप्ता, प्राचार्य, बीआर मिर्धा कॉलेज।
कॉलेज की चुनाव कमेटी करेगी निर्णय
अध्यक्ष मोहित चौधरी
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva